OzLabs/hebrew-wiki-articles huggingface dataset:
המשחק האמיתי

המשחק האמיתי הוא סרט קולנוע ישראלי משנת 1980 בבימויו של אבי כהן, עם יוסי פולק, מיכל בת-אדם וגבי עמרני בתפקידים הראשיים.

התסריט נכתב על ידי אבי כהן ויונתן ארוך והוא על אדם נשוי ואב לילדים המחליט להיות פעיל במפלגה ליברלית שאמורה להילחם בשחיתות הציבורית. במהרה הוא מוצא את עצמו מסובך בעולם הפוליטיקה, שם הוא נתקל במשחקי כוח, תככים ובגידות והופך להיות חלק מהם.

איש הטלוויזיה אלי ניסן מופיע בסרט בתפקיד עצמו. יורם ארבל ודן כנר מופיעים בתפקידי קמע.

==תקציר העלילה==
שאול רז (יוסי פולק) הוא בן 37, נשוי לנועה (דליה גור) ואב לשרית (סמדר בנבנישתי) ואורי (אבשלום פולק). הוא עובד בכיר בחברת הכימיקלים "שלהבת" של מר דוידוב (פיטר פרישטדט) ורוצה שינוי בחייו המשעממים.

בחוף הים הוא פוגש בחגי (שלמה וישינסקי) עסקן ואיש יחסי ציבור של "התנועה לקידמה ליברלית" (תק"ל). הבחירות לכנסת בפתח וחגי משכנע את שאול להצטרף למירוץ הפוליטי. שאול משתכנע ומודיע לדוידוב על התפטרותו.

חגי מכיר לו את שני ראשי המפלגה העוינים זה לזה, אהרון ברנר (דוד רם) וחיים כספי (יצחק חביס) וכן את מזכירת המפלגה עלמה (מיכל בת-אדם). שאול ומיכל נוסעים לכנס בחירות בבאר שבע בו אמור להיות גם שמעון צורי (גבי עמרני). לצורי מעמד חזק במפלגה, הוא איש של כספי. הוא שולט על ויקטור אילוז (ראובן דיין) ראש ועד עובדי המפעלים הכימיקלים ונערץ על ידי כל אנשי הדרום של המפלגה.

העיתונאי פרושקו (יובל מסקין) מגלה לשאול כי מתנהלת נגד צורי חקירה משטרתית על מעילה. שאול מגלה זאת לצורי ומורה לו לא לבוא לאספה. הוא מבקש מברנר לא להודיע את סיבת היעדרו לנוכחים אך ברנר שרוצה לנקום בצורי הנחשב לאיש של כספי, מגלה זאת לנוכחים ופורצת שערורייה, וצורי מנתק את קשריו עם שאול.

בינתיים מתפתחים יחסים אינטימיים בין שאול לעלמה וחיי משפחתו מתחילים להתפורר.

חקירת המשטרה לא מגלה דבר ושאול מצליח להתפייס עם צורי ובאחת הפגישות מתוודה לפניו צורי כי מעל בכספי תקציב שניתן לו לנטיעות וחילק זאת לאנשיו הנזקקים.

צורי דורש התנצלות מברנר. ברנר מסכים לבוא לבת-המצווה של בנותיו התאומות של צורי בתנאי שלא יצלמו אותו. עלמה לא מודעת להסכם ומצלמת אותו, והוא עוזב במהירות את החגיגה. בשלב זה מצטרף אליו שאול ומספר לו על המעילה של צורי. צורי נעצר וברנר פורש מהמפלגה ומקים מפלגה חדשה ושאול מצטרף אליו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|יוסי פולק
|שאול רז
|
|-
|גבי עמרני
|שמעון צורי
|
|-
|מיכל בת-אדם
|עלמה
|
|-
|שלמה וישינסקי
|חגי
|עסקן מפלגתי
|-
|דליה גור
|נועה רז
|
|-
|דוד רם
|אהרון ברנר
|
|-
|יצחק חביס
|חיים כספי
|
|-
|יובל מסקין
|פרושקו
|עיתונאי
|-
|פיטר פריישטדט
|דוידוב
|בעל מפעל
|-
|אלי ניסן
|
|בתפקיד עצמו
|-
|ראובן דיין
|ויקטור אילוז
|ראש ועד עובדים
|-
|איתן גרין
|אהוד
|עיתונאי
|-
|סמדר בנבנישתי
|שרית רז
|
|-
|אבשלום פולק
|אורי רז
|
|}

==קישורים חיצוניים==

* 
* [https://www.youtube.com/watch?v=dY7eOr0UPq0&t=5s קדימון למשחק האמיתי], באתר יוטיוב
* [https://cinemaofisrael.co.il/המשחק-האמיתי המשחק האמיתי], בספר הקולנוע הישראלי
* [https://www.edb.co.il/title/t0000198 המשחק האמיתי], באתר אידיבי
ביקורות
* 
* 

==הערות שוליים==

קטגוריה:סרטי 1980
קטגוריה:סרטים בעברית
קטגוריה:סרטי דרמה ישראליים
ג'ירפואידים

שחזור של Stockoceros
ג'ירפואידים (שם מדעי: Giraffoidea) היא על-משפחה מקבוצת הפקוריים שבתת-סדרת מעלי גירה. בקבוצה ישנן שלוש משפחות: הג'ירפיים והאנטילוקפריים הקיימים והקלימקוכרטיים הנכחדים מהמיוקן. כיום ישנם בכל בני הקבוצה רק 3 סוגים קיימים: אוקפי, ג'ירף, החיים באפריקה שמדרום לסהרה והאנטילוקפרה מאמריקה הצפונית.

הג'ירפואידים התפתחו החל מהמיוקן כשהם נחשבים לקרובי הפלאומרכיים, מהפרימיטיבים שבפקוריים. הם התפתחו באמריקה הצפונית, אפריקה ואירואסיה לאורך ערבות עשב ואזורים פתוחים עד מיוערים למחצה, כשחלקם חיים כיום גם ביערות גשם עבותים. קרני הקבוצה בעלי מבנה גרמי חזק ואינם נושרים כשל קרני האייליים. ברובם הם קצרות יחסית ומשמשות ללחימה קצרה. כל המינים בקבוצה הם אוכלי צמחים מעלי גירה, כשחלקם פיתחו צווארים ארוכים מאוד כמו הג'ירף.

==מיון==
*משפחה קלימקוכרטיים (Climacoceratidae) - נכחדה
*משפחה אנטילוקפריים (Antilocapridae)
**תת-משפחה Antilocaprinae
***שבט Antilocaprini
***שבט Ilingoceratini - נכחדה
***שבט Proantilocaprini - נכחדה
***שבט Stockoceratini - נכחדה
**תת-משפחה Merycodontinae - נכחדה
*משפחה ג'ירפיים (Giraffidae)
*תת-משפחה Sivatheriinae - נכחדה
*תת-משפחה Giraffinae
**שבט Giraffini
**שבט Palaeotragini
***תת-שבט Palaeotragina - נכחד
***תת שבט Okapiinae

==קישורים חיצוניים==

קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
*
קטגוריה:טקסונים קיימים שהתפתחו במיוקן
ארמון אל-פאו

ארמון אל פאו (בערבית: قصر الفاو; מכונה גם ארמון המים) ממוקם בבגדאד במרחק של כ-5 ק"מ (3.1 מייל) מנמל התעופה הבין-לאומי של בגדאד, עיראק. סדאם חוסיין הזמין את בנייתו בשנות ה-90 כדי להנציח את ההשתלטות מחדש של הכוחות העיראקים על חצי האי אל-פאו במהלך מלחמת איראן–עיראק.<ref name="Newman"></ref>

ארמון אל-פאו ממוקם על מתחם נופש לשעבר במרחק של כ-5 קילומטרים מהאזור הירוק, אשר מכונה כיום האזור הבינלאומי או "IZ". במתחם וילות רבות וארמונות קטנים יותר, וכיום הוא אחד מבסיסי ארצות הברית/קואליציה הגדולים בעיראק (Camp Victory / Camp Liberty). הארמון מכיל למעלה מ-62 חדרים ו-29 חדרי רחצה.<ref name="Williams">Williams, Brian. "[http://www.nbcnews.com/id/17524022 Saddam's Al Faw Palace Not At All What It Seems]." NBC Nightly News, 8 May 2007.</ref> רבים מהחדרים הוסבו לשמש כמשרדים, ולאחר 2004 שימש הארמון כמפקדה של הכוח הרב-לאומי – עיראק (MNF-I), יחד עם מרכז המבצעים המשותף (JOC), ששימש במשך שנים כמרכז המבצעים המשותף ועבור החיל הרב-לאומי – עיראק (MNC-I) וכל ההיבטים המבצעיים של מלחמת עיראק. יבמתחם אגם מלאכותי המקיף את הארמון שבו גדל זן מיוחד של דג בס גדול המכונה בס סדאם,<ref name="Williams" /> וכן קרפיונים גדולים. סדאם השתמש בעבר בארמון למסעות ציד ברווזים.<ref name="Hutchinson">Hutchinson, Kristin "[http://www.agd.state.tx.us/Dispatch/08/Feb08Dispatch.pdf Members of B Company, 3rd Battalion, 144th Infantry Regiment, Pose Before Al-Faw Palace] ." The Dispatch, February 2007 (page 18).</ref>

בגלל הנזק הקל מאוד לארמון אל-פאו ולמבנים אחרים שנמצאים במה שהיה מחנה ויקטורי, ההנחה הרווחת היא שמתכנני הפלישה ב-2003 התכוונו שאזור זה ישמש כמפקדה ושטח בסיס ראשי לאחר הלכידה כיבוש בגדאד. הארמון מוקף בחומות גבוהות עם מגדלי ביטחון שנבנו מראש, מה שתורם בקלות רבה יותר לשמירה ואבטחה עבור אתר הנופש לשעבר.

בשנת 2009, הקומיקאי סטיבן קולבר אירח שבוע של תוכניתו הקולבר ריפור מהארמון בשיתוף עם United Service Organizations.<ref></ref><ref></ref>

==קישורים חיצוניים==

== הערות שוליים ==

קטגוריה:עיראק: ארמונות
קטגוריה:בגדאד: מבנים
נייט ארק

נייט ארק היא רביעיית אתנו ג'אז שהוקמה על ידי הנגן העוד ארא דינקג'יאן בשנת 1986.
==היסטוריה==
נגן העוד ארא דינקיג'יאן הוא אמריקאי ממוצא ארמני. אביו, יליד ארמניה, היה זמר מקצועי וכבר בגיל חמש דינקיג'יאן החל להופיע עימו. לאחר שסיים לימויד מוזיקה באוניברסיטת קונטיקט החל דינקיג'יאן להופיע בחתונות ארמניות ופגש את אמן כלי ההקשה הארמני, ארטו טונשבויאשיאן, שהגיע באותה עת לארצות הברית.

השניים החליטו להקליט כמה שירים של טונשבויאשיאן באולפן ביתי, ובאופן מקרי הגיעה ההקלטה לידי חברת RCA רקורדס, שיצרה איתם קשר והציעה להפיק להם אלבום מוזיקה, הם הביאו במהירות נגנים נוספים והקליטו את אלבום הבכורה שלהם "Picture". מתוכו התפרסמה היצירה "השיבה הביתה", ששימשה כפתיח של סדרת הטלוויזיה "החמישייה הקאמרית". שירו של יואב יצחק "זה הזמן לסלוח", הוא גרסה לשיר הנושא מאלבום זה.

בשנת 1998 הופיעה הלהקה בירושלים, במסגרת פסטיבל ישראל.

הלהקה הוציא לאור בסך הכל 5 אלבומים והתפרקה בשנת 2000.

בנובמבר 2010 נערך מופע איחוד של הלהקה בפסטיבל העוד בירושלים.
== דיסקוגרפיה ==
<div class="mw-content-ltr">
* 1986 - Picture, RCA/Novus
* 1988 - Moments, RCA/Novus
* 1998 - In Wonderland, PolyGram
* 2000 - Petals on your Path, EmArcy
* 2000 - Treasures , Traditional Crossroads
</div>

==קישורים חיצוניים==

* 

==הערות שוליים==

קטגוריה:הרכבי ג'אז
יחסי ארגנטינה–ג'מייקה

יחסי ארגנטינה–ג'מייקה הם היחסים הדיפלומטיים שבין ארגנטינה לבין ג'מייקה.

== היסטוריה ==
היחסים בין המדינות כוננו ב-25 במרץ 1963. ב-7 בדצמבר 2017 חתמו שתי המדינות על הסכם שיתוף פעולה באמנות ותרבות.

== נציגויות דיפלומטיות ==
* ארגנטינה מחזיקה בג'מייקה שגרירות בקינגסטון.
* ג'מייקה מיוצגת בארגנטינה באמצעות שגרירותה בברזיליה, ברזיל.

== קישורים חיצוניים ==

== הערות שוליים ==
יומנו של חנון 2: רודריק שולט (סרט, 2022)

יומנו של חנון 2: רודריק שולט (באנגלית: Diary of a Wimpy Kid: Rodrick Rules) הוא סרט קומדיה אמריקאי מונפש שבוים על ידי סווינטון סקוט על פי תסריט מאת ג'ף קיני. הסרט מבוסס על ספר באותו השם שיצא לאור בשנת 2008 ונכתב על ידי קיני. הסרט הוא פרקו השישי של סדרת סרטי יומנו של חנון, והוא נועד לשמש כאתחול לסרט הלייב אקשן באותו שם שעלה לאקרנים בשנת 2011.

הסרט מופק על ידי "חברת וולט דיסני" בשיתוף פעולה עם "Bardel Entertainment" והוא מופץ כסרט מקורי של "דיסני+", שעתיד לעלות לשידור ב-2 בדצמבר 2022. הסרט הוא המונפש השני בסדרה לאחר הסרט "יומנו של חנון" שיצא בשנת 2021.

לכבוד פסח, הסרט ישודר בדיבוב העברי בערוץ דיסני ישראל ב-19 באפריל 2024.

==תקציר העלילה==

עלילת הסרט מבוססת על הספר השני בסדרה.

==צוות המדבבים==

* בריידי נון – גרג הפלי
* האנטר דילון – רודריק הפלי
* איתן ויליאם צ'ילדרס – ראולי ג'פרסון
* כריס דיאמנטופולוס – פרנק הפלי
* אריקה סרה – סוזן הפלי

==הפקה==
ב-23 באוקטובר 2021, ג'ף קיני חשף כי סרטי המשך ל"יומנו של חנון" נמצאים בפיתוח.<ref></ref><ref></ref> ביום דיסני+ 2021, חשף קיני כי סרט ההמשך הראשון יבוסס על הספר "רודריק שולט". באוקטובר 2022, נודע כי את הסרט יביים לוק קורמיקאן.<ref></ref>

==שיווק==
כרזת טיזר של הסרט נחשפה ביום ההכרזה על תאריך היציאה. טריילר של הסרט הופץ ב-18 באוקטובר 2022.<ref></ref>

==הפצה==
ביום דיסני+ 2021, חשף קיני כי הסרט "רודריק שולט" יופץ בשנת 2022.<ref></ref> ב-12 בספטמבר 2022, נחשף תאריך יציאת הסרט ל-2 בדצמבר 2022.<ref></ref>

==קישורים חיצוניים==

* 

==הערות שוליים==

קטגוריה:דיסני+: סרטים
קטגוריה:יומנו של חנון: סרטים
קטגוריה:סרטי 2022
קטגוריה:סרטי אנימציה ממוחשבת
קטגוריה:סרטי אתחול
קטגוריה:סרטי נעורים אמריקאיים
קטגוריה:סרטי קומדיה אמריקאיים
קטגוריה:סרטים מבוססי ספרים
יחסי אורוגוואי–ג'מייקה

יחסי אורוגוואי–ג'מייקה הם היחסים הדיפלומטיים שבין אורוגוואי לבין ג'מייקה.

== היסטוריה ==
היחסים בין המדינות כוננו ב-23 במאי 1985. ביוני 2016 חתמו ג'מייקה ואורוגוואי על האמנה הרב-צדדית בדבר סיוע מינהלי הדדי בענייני מס וברזיל הפקידה את מסמך אשרור האמנה לרגל השקת התוכנית האזורית של אמריקה הלטינית והקריביים של ה-OECD וישיבת מועצת השרים של ה-OECD. ג'מייקה ואורוגוואי הפכו לתחומי השיפוט ה-95 וה-96 שהצטרפו לאמנה.

== נציגויות דיפלומטיות ==
* אורוגוואי מיוצגת בג'מייקה באמצעות שגרירותה בהוואנה, קובה.
* ג'מייקה מיוצגת באורוגוואי באמצעות שגרירותה בקראקס, ונצואלה, ובנוסף מחזיקה קונסוליה במונטווידאו.

== קישורים חיצוניים ==

== הערות שוליים ==
יחסי ארגנטינה–קזחסטן

יחסי ארגנטינה–קזחסטן הם היחסים הדיפלומטיים שבין ארגנטינה לבין קזחסטן.

== סקירה כללית ==
ארגנטינה וקזחסטן כוננו יחסים דיפלומטיים ב-25 ביוני 1993. שתי המדינות קבעו מדיניות ללא ויזה לאזרחים בהתאמה ב-2014 במהלך ביקור באסטנה של הקטור טיימרמן שר החוץ של ארגנטינה. סגן שר החוץ של קזחסטן ביקר בבואנוס איירס במאי 2017 כדי להציע את הגברת שיתוף הפעולה המסחרי והכלכלי.

== נציגויות דיפלומטיות ==
* ארגנטינה מיוצגת בקזחסטן באמצעות שגרירותה במוסקבה, רוסיה.
* קזחסטן אינה מיוצגת בארגנטינה לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==
יחסי ארגנטינה–הוותיקן

יחסי החוץ בין ארגנטינה והכס הקדוש קיימים כבר למעלה ממאה שנה. האפיפיור הנוכחי, פרנציסקוס, היה הארכיבישוף לשעבר של בואנוס איירס.

== היסטוריה ==
ארגנטינה, שהייתה מושבה ספרדית כחלק ממלכות המשנה של ריו דה לה פלטה, איבדה את הקשר שלה עם הכס הקדוש במהלך מלחמת העצמאות של ארגנטינה. שתי המדינות כוננו מחדש את היחסים הדיפלומטיים ב-17 באפריל 1840, במהלך שלטונו של חואן מנואל דה רוסאס.

האפיפיור יוחנן פאולוס השני ערך שני ביקורים אפיפיוריים. הראשון היה ביוני 1982, אז הוא קרא להפסיק את מלחמת פוקלנד.<ref></ref> השני היה באפריל 1987, אז הרצה על מוסר.<ref></ref><ref></ref>

פקידי הוותיקן, כולל האפיפיור יוחנן פאולוס השני ושר החוץ של הוותיקן, קרדינל אגוסטינו קסרולי, פעלו כמתווכים כדי לסייע בפתרון המחלוקת של ארגנטינה עם צ'ילה על תעלת ביגל. לאחר ששתי המדינות כמעט יצאו למלחמה על האזור ב-1978, התעניין יוחנן פאולוס השני בפתרון הסכסוך, מה שהוביל לדיונים בין צ'ילה וארגנטינה בתיווך הוותיקן, לבין שר החוץ של ארגנטינה דנטה קפוטו ושר החוץ של צ'ילה חיימה דל ואלה מפרסם הצהרה משותפת של שלום וידידות במטרה לפתח אמנה סופית לפתרון הריבונות בתעלה.<ref></ref>

בתחילת 2008, נשיאת ארגנטינה כריסטינה פרננדס דה קירשנר מינתה את אלברטו איריבארנה להיות שגריר ארגנטינה בכס הקדוש. הוותיקן סירב לקבל אותו כשגריר כי היה גרוש. לאחר עשרה חודשים של יחסים גרועים בין שתי המדינות, שבמהלכם סירבה ארגנטינה למנות מועמד חדש והותיקן סירב לקבל את איריבארנה, התקפלה ארגנטינה ומינתה לתפקיד את חואן פבלו קפיירו, אותו אישר הוותיקן במהירות. במרץ 2013, חורחה מריו ברגוליו, הארכיבישוף של בואנוס איירס נבחר לאפיפיור.<ref></ref>

במאי 2021, נשיא ארגנטינה אלברטו פרננדס ביקר בכס הקדוש ונפגש עם האפיפיור פרנציסקוס.<ref>[https://www.cancilleria.gob.ar/es/destacados/el-presidente-fue-recibido-por-el-papa-francisco-en-el-vaticano El Presidente fue recibido por el Papa Francisco en el Vaticano (in Spanish)]</ref>

== ביקורים רמי דרג ==
האפיפיור [[פרנציסקוס והנשיא אלברטו פרננדס בוותיקן; ינואר 2020.]]
ביקורים נשיאותיים מארגנטינה בכס הקדוש
* הנשיא ארתורו פרונדיסי (1960)
* הנשיא חואן דומינגו פרון (1973)
* הנשיא ראול אלפונסין (1987)
* הנשיא קרלוס מנם (1993, 1999)
* הנשיא פרננדו דה לה רואה (2001)
* הנשיא נסטור קירשנר (2005)
* הנשיאה כריסטינה פרננדס דה קירשנר (2009, 2013, 2014, 2015)
* הנשיא מאוריסיו מאקרי (2016, 2018)
* הנשיא אלברטו פרננדס (2020, 2021)

ביקורים של האפיפיור מהכס הקדוש בארגנטינה
* האפיפיור יוחנן פאולוס השני (1982, 1987)

== נציגויות דיפלומטיות ==
* ארגנטינה מחזיקה בוותיקן שגרירות לכס הקדוש ברומא.<ref>[https://essed.cancilleria.gob.ar Embassy of Argentina to the Holy See]</ref>
* הכס הקדוש מחזיק נונציו אפוסטולי בבואנוס איירס.<ref>[https://cancilleria.gob.ar/es/representaciones-extranjeras/embajada/38 Apostolic Nunciature of the Holy See in Buenos Aires]</ref>
<gallery class="center">
קובץ:Embassy of Brazil and Argentina in the same frame (Italy) in 2021.02.jpg|שגרירות ארגנטינה לכס הקדוש ברומא
קובץ:CABA - Recoleta - Nunciatura de la ciudad de Buenos Aires.jpg|נונציו אפוסטולי בבואנוס איירס
</gallery>

== קישורים חיצוניים ==

== הערות שוליים ==
סיוופלה

"סיוופלה" הוא סינגל שהוקלט על ידי הזמרת-יוצרת הישראלית נונו בהשתתפות צמד הדי ג'יים TOX1C. את השיר הוציאה לאור ב-24 באוקטובר 2022 חברת התקליטים די-מיוזיק, כסינגל שלא מתוך אלבום אולפן.

== רקע ==
לאחר זכייתה בפרס אקו"ם לתגלית השנה החלה נונו לעבוד על כתיבת והלחנת השיר. הפקתו האלקטרונית בוצעה על ידי TOX1C, צמד מוזיקלי ישראלי המתמקד בעיקר בסוגת ההאוס, שהפכה למוטיב מרכי בשיריה של הזמרת. שם השיר שאוב מהביטוי הצרפתי "s'il vous plait", שפירושו "בבקשה".

== הצלחה מסחרית ==
בדומה לסינגלים הקודמים של נונו, כמו "Cute Boy" ו"ליבינג דה דרים", האודיו של "סיוופלה" נלווה למספר סרטוני "טיקטוק", שהפכו אותו לוויראלי בפלטפורמה. בשבוע הראשון לצאתו נכנס למצעד הסינגלים השבועי של המדיה פורסט במקום התשיעי. ב-10 בנובמבר נכנס ל במקום השביעי, ושבועיים לאחר מכן רשם את שיאו במקום הרביעי, שם שהה שבועיים רצופים. במצעד העשירייה של כאן גימל הגיע בשיאו למקום השלישי.

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נונו
קטגוריה:שירים בעברית
קטגוריה:שירים שנכתבו על ידי נונו
קטגוריה:שירים שהולחנו על ידי נונו
קטגוריה:סינגלים בהוצאת די-מיוזיק
אדוארד הבסבורג-לורן

אדוארד קרל יוזף מיכאל מרקוס קולומן פולקהולד מריה הבסבורג-לורן (נולד ב-12 בינואר 1967), הידוע גם בתואר המסורתי שלו הארכידוכס אדוארד מאוסטריה, הוא דיפלומט הונגרי והוא השגריר הנוכחי של הונגריה בכס הקדוש. הוא גם חבר בבית הבסבורג-לורן, המשפחה השלטת לשעבר של האימפריה האוסטרו-הונגרית.

== ביוגרפיה ==
=== משפחתו ===
אדוארד הבסבורג נולד ב-12 בינואר 1967 במינכן, והוא בנם של מיכאל פון הבסבורג (מיכאל, ארכידוכס אוסטריה), בנם של יוזף פרנץ, ארכידוכס אוסטריה, ואנה, נסיכת סקסוניה, והנסיכה כריסטיאנה מלוונשטיין-ורטהיים-רוזנברג, בתו של קרל, נסיך לוונשטיין-ורטהיים-רוזנברג השמיני. הוא ידוע באופן חוקי באוסטריה בשם , והוא מכונה בתואר המסורתי של "הארכידוכס אדוארד מאוסטריה" ב"אלמנך דה גוטה".<ref>Almanach de Gotha (2018), 'Austria', Pages 42–86</ref> הוא קיבל אזרחות הונגרית מכיוון שאביו נולד בהונגריה.<ref>Mario Galgano, [https://web.archive.org/web/20150729035007/http://de.radiovaticana.va:80/news/2015/07/25/ehemaliger_st_pöltner_bischofssprecher_wird_botschafter/1160796 Ehemaliger St. Pöltner Bischofssprecher wird Botschafter], Vatican Radio, 25 July 2016, accessed 2 November 2020</ref> אדוארד הוא נינו של פרנץ יוזף הראשון, קיסר אוסטריה.<ref></ref><ref></ref>

הוא נשוי לברונית מריה תרזיה פון גודנוס, צאצאית של יוהאן, ארכידוכס אוסטריה; יש להם שישה ילדים.<ref>[https://www.noen.at/niederoesterreich/gesellschaft/adel-verpflichtet/name-ist-genug-4901147 Name ist genug] ([a] name is enough), "Die Habsburgs leben mit ihren sechs Kindern nahe Hollabrunn." (the Habsburgs live with their six children near Hollabrunn), Niederösterreichische Nachrichten</ref>

=== קריירה דיפלומטית ===
מאז 2015, הוא משמש כשגריר הונגריה בכס הקדוש ובמסדר הצבאי הריבוני של מלטה.<ref name="Aleteia20181105"></ref>

=== חיים אישיים ===
אדוארד הוא קתולי. הוא הביע הערצה לתומאס מור, לאפיפיור גרגוריוס הראשון, יוזף מינדסנטי, תרזה הקדושה מליזייה, קרל הראשון, קיסר אוסטריה ואדוארד המודה.<ref></ref>

== אילן יוחסין ==

==קישורים חיצוניים==

== הערות שוליים ==

קטגוריה:בית הבסבורג
קטגוריה:שגרירי הונגריה
קטגוריה:שגרירים בוותיקן
קטגוריה:ילידי 1967
נונאטאקי מורס

נונאטאק מורס (באנגלית: Morse Nunataks) הם קבוצה של נונאטאקים מבודדים.

קבוצת נונאטאקי מורס ממוקמת 7.4 קילומטרים מדרום להר אחרנר, בין מצוק לואיס, לבין גבעות מקאלפיין, באזור חוף שקלטון של שטח חסות רוס שבאנטארקטיקה.

== היסטוריה ==
=== מקור השם ===

שמם של נונאטאקי מורס ניתן להם על ידי הוועדה המייעצת לשמות אנטארקטיים.

נונאטאקי מורס נקראים על שם אוליבר סי. מורס השלישי ( Oliver C. Morse III), שהיה מדען וחוקר יונוספרה מטעם השירות האנטארקטי של ארצות הברית, ששהא בתחנת הקוטב הדרומי (התחנה האנטארקטית אמונדסן-סקוט) בשנת 1960.

מורס
מורס
Bones (שיר של גלנטיס)

"Bones" (בעברית: עצמות) הוא סינגל של צמד המוזיקה האלקטרונית השוודי, גלנטיס, בשיתוף פעולה עם להקת הפופ רוק האמריקאית, ואן ריפאבליק. השיר יצא, על ידי חברות התקליטים ביג ביט רקורדס, וורנר מיוזיק גרופ ואטלנטיק רקורדס, ב-31 בינואר 2019. הוא נכתב על ידי גלנטיס, סווידן, הנרי יונבאק, ראיין טדר, דייוויד ברוק, לילנד, דני מאג'יק, די ג'יי פרנק אי ואנדי גרמר, והופק על ידי גלנטיס, סווידן, דני מאג'יק, הנרי יונבאק ודי ג'יי פרנק אי.

נכון לנובמבר 2022, השיר הושמע למעלה מ-3 מיליון פעמים ביוטיוב,<ref></ref> ולמעלה מ-225 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!ברזיל (Pro-Música Brasil)
|זהב
|20,000
|-
!קנדה (Music Canada)
|זהב
|40,000
|-
!איטליה (FIMI)
|זהב
|25,000
|}

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!חברת תקליטים
!הערות
|-
! scope="row" |עולמי
| 31 בינואר 2019
|הורדת מוזיקה, הזרמת מוזיקה
|ביג ביט רקורדס, וורנר מיוזיק גרופ, אטלנטיק רקורדס
|<ref name="iTunes"></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי גלנטיס
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
Moonlight

Moonlight הוא שיר שנכתב ובוצע על ידי הראפר האמריקאי XXXTentacion מתוך אלבום האולפן השני שלו, ?. השיר נשלח לאחר מותו של XXXTentacion לרדיו קצבי כסינגל השלישי מתוך האלבום ב-14 באוגוסט 2018.<ref></ref><ref></ref> השיר הגיע למצעדים רבים ברחבי העולם. במצעד הבילבורד הוט 100, הגיע השיר למקום ה-13 וקיבל תואר פלטינה מטעם איגוד תעשיית ההקלטות האמריקאי לאחר מותו של XXXTentacion.

==וידאו קליפ==
הווידאו קליפ הרשמי של השיר פורסם ב-1 באוקטובר 2018.<ref></ref> את הקליפ כתב וביים אונפרוי עצמו, בשיתוף עם הבמאי JMP. הקליפ מציג את אונפרוי יחד עם קבוצה גדולה של אנשים במפגש המתקיים ביער לאחר רדת החשיכה, באור של ירח מלא. אונפרוי נראה יושב לבדו מאזין באוזניות למוזיקה, מתבונן במסיבה והולך בין קהל האנשים שכולם לבושים בשחור. הוא צוחק כשהוא צופה באנשים רוקדים ומחליף מבטים עם נערה מתולתלת שמוצגת כמה פעמים במהלך הקליפ. בעקבות כך שפורסם לאחר מותו של הראפר, הקליפ מסתיים בביטויים "ENERGY NEVER DIES", "HE IS AMONGST US" ו-"LONG LIVE JAH" כמחווה לאונפרוי. ביטוי דומה, "LONG LIVE PRINCE X", הופיע גם בסוף הקליפ "Sad!". לקליפ הרשמי למעלה ממיליארד צפיות ביוטיוב.

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה
| 80,000
|-
! דנמרק (IFPI Danmark)
| פלטינה
| 90,000
|-
! צרפת (SNEP)
| יהלום
| 333,333
|-
! איטליה (FIMI)
| פלטינה
| 50,000
|-
! ניו זילנד (RMNZ)
| פלטינה
| 30,000
|-
! פולין (ZPAV)
| פלטינה ×2
| 40,000
|-
! פורטוגל (AFP)
| פלטינה ×2
| 20,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×7
| 7,000,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי XXXTentacion
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים על הירח
קטגוריה:שירי פופ ראפ
קטגוריה:שירי פלטינה בממלכה המאוחדת
קטגוריה:שירי פלטינה בניו זילנד
קטגוריה:שירי פלטינה בקנדה
קטגוריה:שירי פלטינה מרובעת ומעלה בארצות הברית
קטגוריה:שירי יהלום בצרפת
רזיס

מדליון מאת [[מיכלאנג'לו, שלפי מספר פרשנויות מתאר את התאבדותו של רזיס, מצויר על תקרת הקפלה הסיסטינית]]
רזיס או ראזיס היה ממנהיגי היהודים בתקופת מרד החשמונאים. נודע בשל התאבדותו הקשה.

== היסטוריה ==
===מקור השם===
השם רזיס לקוח כנראה מהמילה רז אשר מופיעה בספר ישעיהו. יש ששיערו שמקור השם הוא פרסי.

===תיאור המקרה===
רזיס מוזכר רק בספר מקבים ב, הוא מתואר כאחד מזקני ירושלים, אהוב על הבריות, פופולרי, ואדם שמסכן את עצמו למען הכלל. על פי ספר מקבים, ניקנור שלח חמש מאות אנשים ללכוד אותו ולענות אותו. רזיס שהה באותה עת במצודה, כאשר חיילי ניקנור פרצו את החומות, הוא ניסה להתאבד ונפל על חרבו אך כשל בכך. כאשר לא הצליח, קפץ מגג המגדל, אך עדיין לא מת. לאחר מכן עלה על סלע וקרא לאלוקים לקבל את נשמתו, הוא תלש את קרביו זרקם לקהל ומת.

לפי פרשנות מסוימת, תיאור ההתאבדות בספר מקבים ב לא מבקר את ההתאבדות ואף מעריץ את המוות.

===הרקע למקרה===
יש מספר השערות בקשר לתפקידו המדויק של רזיס, ולסיבת רדיפתו בידי ניקנור: יש שכתבו שמכיוון שהיה מפורסם רצה ניקנור להורגו כדי להוריד את המורל של הציבור, יש שכתבו שהיה חבר של יהודה המכבי ומותו היה מאיים על יהודה, איה ברסקי אלישב כתבה על סמך זיהוי השם רזיס כשם פרסי שייתכן שרזיס שימש כמרגל של יהודה ועסק באיסוף מודיעין ליהודה, ועל כן לכידתו יכלה לסכן את יהודה.

== לקריאה נוספת ==
* איה ברסקי אלישב, [https://primage.tau.ac.il/libraries/theses/humart/free/002139667.pdf קידוש השם בארץ ישראל בעת העתיקה מגזירות אנטיוכוס ועד גזירות הדריינוס], עבודה לשם קבלת תואר דוקטור, אוניברסיטת תל אביב 2007, עמ' 48 – 52.
* Goldstein J A, II Maccabees The Anchor Bible 41a ניו יורק 1983, עמ' 490 - 493

== הערות שוליים ==

קטגוריה:המרד הגדול
Never Enough

"Never Enough" הוא שיר של הזמרת האמריקאית לורן אולרד, שיצא, על ידי חברת התקליטים אטלנטיק רקורדס, ב-2017. השיר מופיע בפסקול של הסרט הקולנועי משנת 2017, האמן הגדול מכולם.

נכון לנובמבר 2022, השיר הושמע למעלה מ-471 מיליון פעמים בספוטיפיי,<ref></ref> ולמעלה מ-127 מיליון פעמים ביוטיוב.<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!איטליה (FIMI)
|זהב
|35,000
|-
!הממלכה המאוחדת (BPI)<ref></ref>
|2× פלטינה
|1,200,000
|-
!ארצות הברית (RIAA)<ref></ref>
|פלטינה
|1,000,000
|}

== גרסת הרפריזה ==

Never Enough (Reprise) הוא רפריזה של השיר המקורי, שבוצע על ידי הזמרת האמריקאית, לורן אולרד. הרפריזה יצאה, על ידי חברת התקליטים אטלנטיק רקורדס, ב-2017.

נכון לנובמבר 2022, רפריזה זו הושמעה למעלה מ-135 מיליון פעמים בספוטיפיי.<ref></ref>

=== נתוני מכירות ===
{| class="wikitable sortable"
!אזור
!תואר
!מכירות
|-
!הממלכה המאוחדת (BPI)<ref></ref>
|זהב
|400,000
|}

== גרסה מחודשת ==

גרסה מחודשת לשיר, בביצוע הזמרת האמריקאית, קלי קלרקסון, יצא, על ידי חברת התקליטים אטלנטיק רקורדס, ב-8 בנובמבר 2018.

נכון לנובמבר 2022, גרסה זו הושמעה למעלה מ-51 מיליון פעמים בספוטיפיי.<ref></ref>

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2017
קטגוריה:שירי 2018
קטגוריה:שירי קלי קלרקסון
קטגוריה:שירים באנגלית
קטגוריה:בלדות פופ
ביזון שחואטנסאקי

ביזון שחואטנסאקי, המכונה גם ביזון יערות פליסטוקני (שם מדעי: Bison schoetensacki), הוא מין נכחד של ביזון, אשר התקיים במערב אירופה, צפון אירופה ועד לדרום סיביר. הוא התקיים במשך הפליסטוקן המוקדם והבינוני כשישנה מחלוקת אם התקיים בפליסטוקן המאוחר.
== מאפיינים ==
ביזון זה היה דומה לביזון אירופי, החי כיום באירופה או למין ביזון הסטפה, אך היה בעל רגליים דקות יותר וקרניים קצרות וישרות יותר. הוא הגיע לאורך 3 מטרים, לגובה של 1.7 עד 2 מטרים בכתפיים ולמשקל של 800–1000 ק"ג בקירוב, וככל הנראה היה גם בעל דו-צורתיות זוויגית.

המאובנים של הביזון התגלו בין השאר בצ'כיה, אנגליה, צרפת, גרמניה, יוון, איטליה, מולדובה, רוסיה, ספרד ובאיסרניה שבאיטליה. בחלק מהאתרים התגלו סימנים של ציד אנושי, ככל הנראה ניאנדרטלים שהתקיימו לצידו. במערב אירופה ביזון זה היה החיה הכבדה ביותר שאנשים צדו למאכל, כיוון שהביזון האירופאי לא התקיים באיטליה או חצי האי האיברי.

==קישורים חיצוניים==

==הערות שוליים==

קטגוריה:בקר
קטגוריה:פרים פרהיסטוריים
קטגוריה:מגה-פאונה של הפליסטוקן באירואסיה
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1910
אגנותריום

אגנותריום (שם מדעי: Agnotherium; מיוונית עתיקה: "agnos" - מתעתע, בלטינית: "therium" - חיה, כלומר: "חיה מתעתעת") הוא סוג נכחד של טורף מהמשפחה כלבי דוב, אשר חי במערב אירופה ואולי גם בצפון אפריקה של סוף המיוקן שלפני 10.8 עד 9.7 מיליון שנה מזמננו.

==מאפיינים==
המאובנים של האגנתוריום התגלו בתצורות "Eppelsheim Formation", שבדרום-מזרח גרמניה, בהם נמצאו מספר שיניים ושרידי לסתות שלו, לצד בעלי חיים נוספים מאותה תקופה כמו הדינותריום, המכיירודוס והכליקותריום וממצאים נוספים שלו התגלו גם בתוניסיה ומרוקו ולפי מספר דעות אף בקניה. הסוג קיבל מיונים שונים וב-1833 קיבל את שמו בידי החוקר הגרמני יוהאן יקוב קאופ ונכללים בו 2 מינים: Amphicyon agnotus ו-Agnocyon pomeli. מבנה הלסתות הזכיר את האמפיקיון, האיסכירוקיון והאמיטוקיון, מהמשפחה כלבי דוב.

משקל האגנותריום היה בטווח שבין 158 ק"ג עד 200 או 275 ק"ג, וזאת לפי כמה שיטות לקביעת משקל, מה שהופך אותו לבין הטורפים הגדולים בבית גידולו (אך קטן יותר מכלבי דוב אחרים). הוא היה טורף-על מותאם לתזונה היפרקרניבורית בהתבסס על מבנה שיניו החזקות והחדות. בנוסף ייתכן מאוד, שחי בדומה לחתול גדול ותקף טרף של פרסתנים שונים ממארב.

==קישורים חיצוניים==

==הערות שוליים==

קטגוריה:כלבי דב
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באירופה
קטגוריה:מאובני טקסונים שתוארו ב-1833
יורי יובו

יורי יובו (ברומנית: Iurie Iovu; נולד ב-6 ביולי 2002 בקישינב שבמולדובה) הוא כדורגלן מולדובני המשחק בעמדת הבלם בקבוצת איסטרה 1961, בהשאלה מוונציה, ובנבחרת מולדובה.

== קריירת מועדונים ==
יובו גדל במחלקות הנוער של זימברו קישינב וקליארי.

ב-31 באוגוסט 2022 חתם יובו על חוזה לשתי עונות בוונציה מהסרייה ב', והושאל מיד לאיסטרה 1961 מליגת העל הקרואטית.

== קריירה בינלאומית ==
ב-15 בנובמבר 2021 ערך יובו את הופעת הבכורה שלו בנבחרת מולדובה, בהפסד 4-1 לנבחרת אוסטריה במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים מולדובנים
קטגוריה:בלמי כדורגל מולדובנים
קטגוריה:קישינב: כדורגלנים
קטגוריה:כדורגלני קליארי
קטגוריה:כדורגלני ונציה
קטגוריה:כדורגלני איסטרה 1961
קטגוריה:ספורטאים זרים באיטליה
קטגוריה:ספורטאים זרים בקרואטיה
קטגוריה:כדורגלני נבחרת מולדובה
קטגוריה:ילידי 2002
רוברט מזרחי

רוברט מזרחי (בצרפתית: Robert Misrahi; 3 בינואר 1926 – 1 באוקטובר 2023) היה פילוסוף יהודי צרפתי, נשיא מועצת האינטלקטואלים היהודים למען ישראל.

== ביוגרפיה ==
מזרחי נולד בפריז למשפחה יהודית ספרדית שהגיעה מטורקיה לצרפת.

למד באוניברסיטת פריז (סורבון), שם הפך לבן חסותו של ז'אן פול סארטר.
פרופסור אמריטוס לפילוסופיה של אתיקה באוניברסיטת פנתיאון-סורבון (אוניברסיטת פריז הראשונה בסורבון).
פרסם יצירות רבות על הפילוסוף היהודי הולנדי ברוך שפינוזה והקדיש את רוב עבודתו לשאלת האושר. הוא פרסם כמה מאמרים באנציקלופדיה Encyclopædia Universalis, Le Dictionnaire des philosophies, בכתב העת Les Temps Modernes וגם בעיתונות החופשית, שרלי הבדו וב-Novel Observateur.

בשנת 1974 הוא היה יועץ הדוקטורט של הנציב העליון העתידי של האו"ם לזכויות אדם, סרז'יו ויירה דה מלו.

בנובמבר 2002 פרסם פולמוס בטורים של Charlie Hebdo, על ספרה של העיתונאית האיטלקייה השנויה במחלוקת אוריאנה פלאצ'י, "la Rage et l'Orgueil".

במהלך מחקריו בסורבון, מזרחי היה פעיל בקבוצה הציונית הלוחמת לח"י (לוחמי חרות ישראל), אשר אז חוללה התקוממות יהודית לאומית נגד השלטון הבריטי בארץ ישראל. מזרחי גויס לבצע פיגוע על אדמת בריטניה. במהלך ביקור בלונדון במרץ 1947, מזרחי הניח פצצה במועדון הקולוניאלי, מתקן פנאי לסטודנטים וחיילים ממושבות בריטיות באפריקה ובאיי הודו המערבית. הפצצה, שהתפוצצה ב-7 במרץ 1947 פוצצה את דלתות וחלונות המתקן ופצעה קשה מספר חיילים.

== השקפותיו ==
מזרחי השתייך למפלגה הסוציאליסטית המאוחדת בצרפת והיה איש שמאל ציוני שקרא בצרפת להצטרפות לתנועה הציונית.<ref name=":0"></ref>

בהתייחסותו לשואה כתב .

בהתייחסותו לאושר טען כי: האושר הוא "הקרינה של השמחה על הקיום כולו או על החלק החי ביותר של עברו האקטיבי, ההווה הממשי שלו, ועתידו הניתן להעלות על הדעת".

== חיים אישיים ==
מזרחי התגורר בפריז והיה נשוי לקולט.

== הערות שוליים ==

קטגוריה:פילוסופים צרפתים
קטגוריה:יהודים צרפתים
קטגוריה:בוגרי אוניברסיטת פריז
קטגוריה:סגל אוניברסיטת פריז
קטגוריה:צרפתים שנולדו ב-1926
קטגוריה:צרפתים שנפטרו ב-2023
אצטדיון ויקינג

מבט מהיציע המזרחי בעת משחק כדורגל. ניתן להבחין בגבעה הנישאת של בית הקברות, השוכנת כקילומטר אחד מערבית מהאצטדיון.
אצטדיון ויקינג (בנורווגית: Viking Stadion) או אצטדיון SR-Bank, הוא אצטדיון כדורגל בסטוונגר שבדרום נורווגיה. האצטדיון נפתח ב-1 במאי 2004 בעלות של 160 מיליון כתרים נורווגים (כ-115 מיליון שקלים), אשר 50 מיליון מתוכם נתרמו על ידי מועצת הקומין. ויקינג הוא אצטדיונה הביתי של מועדון הכדורגל ויקינג. בנוסף, באצטדיון מתקיימות הופעות מוזיקה, וביניהן של האמנים הבאים: בריאן אדמס, אר.אי.אם., רוג'ר ווטרס, בוב דילן, סיסל שירשבה, פלאסידו דומינגו, האיגלס, קיס, רובי ויליאמס ובון ג'ובי.

== היסטוריה ==
בשנת 2006 גדלה תכולת האצטדיון מ-15,300 מושבים ל-16,600, אך לבסוף קטנה ב-2018 ל-15,900 מושבים בעקבות הקצאת מקום לשני מסכי ענק. ב-24 ביוני 2007 נשבר שיא כמות האוהדים שהגיעו למשחק, כאשר 16,600 צופים הגיעו למשחק הביתי של ויקינג נגד בראן. בסמוך לאצטדיון נבנתה תחנת הרכבת .

ויקינג שימש כמגרשה הביתי של נבחרת נורווגיה בכדורגל עד גיל 21 בארבעה משחקים: ניצחון 0–1 נגד נבחרת ספרד ב-31 במאי 2006, ובשלושה תוצאות תיקו נגד נבחרות בוסניה והרצגובינה, סלובקיה ובלגיה ב-2006, 2009 וב-2011 בהתאמה.

ב-2012 ויקינג נבחר כאצטדיון הרביעי בטיבו על ידי קפטני קבוצות החוץ ששיחקו באצטדיון בסקר שערך עם הציון 4.27 מתוך 5.

בשנת 2015 הוחלט להחליף את הדשא באצטדיון לדשא סינתטי, והמהלך הושלם במרץ 2018. באפריל 2018 האצטדיון שינה את שמו ל"היכל SR-Bank" על שם .

== קישורים חיצוניים ==

== הערות שוליים ==

קטגוריה:ויקינג (כדורגל)
קטגוריה:סטוונגר: ספורט
ויקינג
איירבנדר (פסקול)

איירבנדר (באנגלית: The Last Airbender - בתרגום חופשי כשף האוויר האחרון ובתרגום מילולי מכופף האוויר האחרון) הוא פסקול סרט הקולנוע האמריקאי "איירבנדר" אשר יצא לאקרנים ב-1 ביולי 2010. הפסקול הולחן על ידי מלחין הפסקולים האמריקאי ג'יימס ניוטון הווארד בבימויו של הבמאי והמפיק ההודי-אמריקאי מ. נייט שאמלאן. אלבום הפסקול שוחרר לראשונה ב-3 ביוני 2010 על ידי חברת אפל בנגן המדיה אייטונס וב-29 ביוני 2010 על ידי חברת התקליטים Lakeshore Records .

== רקע ==
בדצמבר 2008, הוכרז מלחין הפסקולים האמריקאי וזוכה האוסקר ג'יימס ניוטון הווארד, כמלחין הסרט איירבנדר. הסרט הוא שיתוף הפעולה השביעי בין הווארד והמפיק ההודי-אמריקאי מ. נייט שאמלאן<ref>

Read More: https://www.slashfilm.com/501815/james-newton-howard-to-score-the-last-airbender/?utm_campaign=clip</ref>.

ב-29 במרץ 2009, הודיע המפיק פרנק מרשל כי הווארד עובד בסנט בארטס על הקלטה לטריילר<ref></ref> ששוחרר באותו קיץ. מאוחר יותר אישר מרשל כי כל הטריילרים הרשמיים שיצאו הוקלטו על ידי הווארד<ref></ref>.

== יצירה ==
לכל אלמנט כשפות בסדרה בחר הווארד סוג כלים שונה שישמשו כצליל הדומיננטי של האלמנט כשהוא מופיע בסרט: כלי נשיפה לאוויר, כלי מיתר למים, כלי הקשה לאדמה וכלי נשיפה לאש. הפסקול הושפע רבות ממוזיקת המזרח הרחוק, הווארד אף שילב כלים מתאימים כגון קערות זכוכית טיבטיות, גונגים, קוביות עץ נוקשות ותופי טייקו גדולים<ref name=":0"></ref>.

האלבום הופק על ידי הווארד וג'ים וידמן, הולחן על ידי הווארד, ההקלטה ויצירת מיקס נעשו על ידי שון מרפי ונערכו על ידי ג'ים וידרמן<ref name=":0" />.

== רשימת רצועות ==

== ראו גם ==
* אווטאר: כשף האוויר האחרון (זיכיון)

== קישורים חיצוניים ==

* [https://avatar.fandom.com/wiki/Film:Soundtrack_of_The_Last_Airbender Soundtrack of The Last Airbender] באתר פאנדום

== ביאורים ==

== הערות שוליים ==

קטגוריה:אווטאר: כשף האוויר האחרון (זיכיון)
קיידן האראק

קיידן האראק (באנגלית: Kayden Harrack; נולד ב-5 בנובמבר 2003 באילינג שבלונדון, אנגליה) הוא כדורגלן גרנדי המשחק בעמדת הבלם במחלקת הנוער של קווינס פארק ריינג'רס ובנבחרת גרנדה.

== קריירת מועדונים ==
האראק החל לשחק כדורגל במחלקת הנוער של ברנטפורד בגיל 8, ובגיל 13 עבר למחלקת הנוער של קווינס פארק ריינג'רס.

== קריירה בינלאומית ==
ב-23 במרץ 2022 ערך האראק את הופעת הבכורה שלו בנבחרת גרנדה, בתיקו 0-0 נגד נבחרת גיברלטר במשחק ידידות.

== קישורים חיצוניים ==

== הערות שוליים ==

קטגוריה:כדורגלנים גרנדים
קטגוריה:בלמי כדורגל גרנדים
קטגוריה:כדורגלני נבחרת גרנדה
קטגוריה:ילידי 2003
עומארי גלאזגו

עומארי גלאזגו (באנגלית: Omari Glasgow; נולד ב-22 בנובמבר 2003 בג'ורג'טאון שבגיאנה) הוא כדורגלן גיאני המשחק בעמדת הקשר בקבוצת המילואים של שיקגו פייר ובנבחרת גיאנה.

== קריירת מועדונים ==
ב-24 במרץ 2022 חתם גלאזגו בשיקגו פייר II, קבוצת המילואים של שיקגו פייר.

== קריירה בינלאומית ==
ב-30 במרץ 2021 ערך גלאזגו את הופעת הבכורה שלו בנבחרת גיאנה, בניצחון 4-0 על נבחרת בהאמה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

== קישורים חיצוניים ==

== הערות שוליים ==

קטגוריה:כדורגלנים גיאנים
קטגוריה:קשרי כדורגל גיאנים
קטגוריה:כדורגלני נבחרת גיאנה
קטגוריה:גיאנים שנולדו ב-2003
מארק פבאי

מארק פבאי (באנגלית: Mark Pabai; נולד ב-30 בספטמבר 2002 במונרוביה שבליבריה) הוא כדורגלן ליברי המשחק בעמדת המגן הימני בנבחרת ליבריה.

== קריירת מועדונים ==
פבאי גדל במחלקת הנוער של אוטרכט. בשנת 2019 החל לשחק בקבוצת המילואים של המועדון.

ב-3 באוגוסט 2021 חתם פבאי על חוזה לשתי עונות בזוולה מליגת העל ההולנדית. ב-22 בספטמבר ערך את הופעת הבכורה שלו במועדון, בתיקו 1-1 נגד ספרטה רוטרדם במסגרת המחזור השישי בליגה לעונת 2021/2022. בסך הכל ערך תשע הופעות ליגה במדי המועדון.

ב-20 בינואר 2022 חתם פבאי על חוזה לשתי עונות וחצי בספאל מהסרייה ב'. ב-9 באפריל ערך את הופעתו היחידה במדי המועדון, בהפסד 1-0 ללצ'ה במסגרת המחזור ה-34 בליגה לעונת . ב-1 בספטמבר שוחרר מהמועדון.

== קריירה בינלאומית ==
ב-13 בנובמבר 2021 ערך פבאי את הופעת הבכורה שלו בנבחרת ליבריה, בהפסד 2-0 לנבחרת ניגריה במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:כדורגלנים ליברים
קטגוריה:מגני כדורגל הולנדים
קטגוריה:מגני כדורגל ליברים
קטגוריה:כדורגלני זוולה
קטגוריה:כדורגלני ספאל
קטגוריה:כדורגלני קופר
קטגוריה:כדורגלני נבחרת ליבריה
קטגוריה:ספורטאים הולנדים באיטליה
קטגוריה:ספורטאים זרים באיטליה
קטגוריה:ספורטאים זרים בסלובניה
קטגוריה:ילידי 2002
מצוקי וייטאביט

מצוקי וייטאביט (באנגלית: Waitabit Cliffs) הוא קו מצוקים בחוף המזרחי של האי אלכסנדר, בארץ אלכסנדר שבאנטארקטיקה, המצוקים פונים לכיוון מזרח לעבר מפרץ ג'ורג' השישי.

אורכו של קו המצוקים 6 קילומטרים והוא משתרע לכיוון צפון, החל משפכו של קרחון מרקיורי

== גאולוגיה ==

המוצקים מורכבים מסלעי משקע.

== היסטוריה ==
=== גילוי ומיפוי המצורים ===

המצוקים התגלו מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

המצוקים נסקרו באופן גס בשנת 1936 על ידי המשלחת הבריטית אל ארץ גרהאם (British Graham Land expedition; בראשי תיבות: BGLE)

המצוקים נסקרו שוב בשנת 1949 על ידי משלחת חקר שטחי חסות איי פוקלנד.

=== מקור השם ===

הסקר שבוצע בשנת 1949 על ידי סקר שטחי חסות איי פוקלנד, בוצע על ידי שתי קבוצות סקר במקביל, משני כיוונים שונים. דבר שהאט מאוד את הסקר - ומכאן שמם של המצוקים.

וייטאביט, באנגלית, משמע "תמתינו" או "תחכו".

== ראו גם ==
* מצוקי קנונבול
* מצוקי קורנר
* מצוקי סאקסשן

וייטאביט
קניון פסטיבל סיטי

קניון פסטיבל סיטי (בערבית: الدوحة فيستيفال سيتي; באנגלית: Festival City) הוא מרכז קניות הממוקם באום סלאל מוחמד, צפונית לבירה דוחה, קטר.

המרכז נפתח בחודש אפריל 2017, גודלו כ-600,000 מ"ר, ובכך נחשב לקניון הגדול ביותר בקטר.

בין כותלי הקניון ניתן למצוא משטח סקי שלג, מתחם קולנוע 4D, מסלול רכיבה על אופניים, מסלול מרוצים חיצוני, חנות NBA, מרכול מונופריקס (Monoprix), סניף איקאה וכ-200 חנויות עם מותגים בינלאומיים מארצות הברית, בריטניה, איטליה וגרמניה.

הקניון קיבל דירוג של כ-3 כוכבים מארגון המפרץ למחקר ופיתוח (GSAS Design & Build) ובבנייתו הושקעו כ-6 מיליארד דולר.

== קישורים חיצוניים ==
* 

== הערות שוליים ==

קטגוריה:דוחה: מבנים
קטגוריה:מרכזי קניות
סמואלה ריצ'י

סמואלה ריצ'י (באיטלקית: Samuele Ricci; נולד ב-21 באוגוסט 2001 בפונטדרה שבאיטליה) הוא כדורגלן איטלקי המשחק בעמדת הקשר האחורי בקבוצת טורינו מהסרייה א' ובנבחרת איטליה.

== קריירת מועדונים ==
ריצ'י גדל במחלקת הנוער של אמפולי. הוא ערך 84 הופעות ליגה במדי המועדון במסגרת הסרייה א' והסרייה ב', בהן הבקיע שלושה שערים.

ב-30 בינואר 2022 הושאל ריצ'י עד לתום עונת 2021/2022 לטורינו מהסרייה א'. ב-27 בפברואר ערך את הופעת הבכורה שלו במועדון, בהפסד 2-1 לקליארי במסגרת המחזור ה-27 בליגה. בסך הכל ערך 12 הופעות ליגה במדי המועדון במהלך תקופת ההשאלה. ב-1 ביולי 2022 חתם על חוזה קבוע במועדון.

== קריירה בינלאומית ==
ב-4 ביוני 2022 ערך ריצ'י את הופעת הבכורה שלו בנבחרת איטליה, בתיקו 1-1 נגד נבחרת ניגריה במסגרת ליגת האומות 2022/2023.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני אמפולי
קטגוריה:כדורגלני טורינו
קטגוריה:כדורגלני נבחרת איטליה
קטגוריה:איטלקים שנולדו ב-2001
החופש הגדול (אלבום של תמיר בר)

החופש הגדול הוא אלבום האולפן הראשון של תמיר בר, אשר יצא ב-25 בנובמבר 2022 תחת נענע דיסק. בר כתב את כל שירי האלבום, ועל ההפקה המוזיקלית חתומים ישי סוויסה, מתן אגוזי וניר דנן.

באלבום מתארחים הראפר רביד פלוטניק בשיר "לא ממהר" והזמרת איה זהבי פייגלין בשיר "אין עולם". מהאלבום יצא הסינגל "תקווה" ב-24 באוקטובר של אותה שנה<ref></ref>.

השיר "כשהכעס רב והעצב גדל" מוקדש לזכרו של הבטום זרהום, מבקש מקלט מאריתריאה שנורה למוות בפיגוע בתחנה המרכזית של באר שבע ב-2015<ref></ref>.

== רשימת השמעה ==

== קישורים חיצוניים ==

== הערות שוליים ==

קטגוריה:אלבומי בכורה מ-2022
קטגוריה:אלבומים בעברית
קטגוריה:אלבומים שהופקו על ידי ישי סוויסה
קטגוריה:אלבומי היפ הופ ישראליים
קטגוריה:אלבומי חברת נענע דיסק
ביטוק (מאכל)

ביטוק (בפורטוגזית: Bitoque) הוא מאכל פורטוגזי הנפוץ באזור ליסבון, פורטוגל, אך גם בברזיל וארגנטינה.

המאכל מורכב מסטייק מטוגן, שעליו מניחים ביצה מטוגנת ולצידם אורז, שעועית, סלט וצ'יפס.

מלבד שמו המקורי, המאכל נקרא גם ביף אה קאבאלו (מקור התעתיק: Bife a cavalo) או אובו אה קבאלו (Ovo a Cavalo), שפירושם המילולי הוא: "הסטייק שרכב על הסוס" או "הביצה שרכבה על הסוס", בהתאמה.

== קישורים חיצוניים ==

* [https://www.foodfromportugal.com/pt-pt/receitas/bitoque-vitela-ovo-cavalo/ מתכון להכנת ביטוק], באתר Foodfromportugal

== הערות שוליים ==

קטגוריה:המטבח הפורטוגזי
קטגוריה:המטבח הארגנטינאי
קטגוריה:מאכלי בשר
קטגוריה:מאכלי אורז
לויד דוגט

לויד אָלטון דוגט השני (באנגלית: Lloyd Alton Doggett II; נולד ב-6 באוקטובר 1946) הוא פוליטיקאי אמריקאי, המכהן כחבר בית הנבחרים של ארצות הברית מטעם מדינת טקסס, ברציפות מאז 1995. במהלך כהונתו ייצג ארבעה מחוזות שונים, כולם חולשים על חלקים מבירת טקסס אוסטין. דוגט, חבר המפלגה הדמוקרטית, כיהן טרם היבחרו לקונגרס כחבר הסנאט של טקסס בשנים 1973–1985 וכשופט בבית המשפט העליון של טקסס.

== ביוגרפיה ==
דוגט נולד באוסטין, בנם של אליס פולין (פרידנפלד) ולויד אלטון דוגט. סבו וסבתו מצד אמו היו שוודים. דוגט השלים את לימודיו הגבוהים עם תואר ראשון במנהל עסקים ותואר שני במשפטים באוניברסיטת טקסס באוסטין. במהלך שנתו האחרונה כסטודנט היה נשיא התאחדות הסטודנטים באוניברסיטה. ב-18 באוגוסט 1973 החל את כהונתו בסנאט של טקסס כנציג מחוז הבחירה ה-14. במהלך 1984 היה מועמד המפלגה הדמוקרטית לסנאט של ארצות הברית, אך הפסיד בפער גדול לסנאטור המכהן פיל גראם מהמפלגה הרפובליקנית. בעקבות זאת עזב את הסנאט המדינתי ב-8 בינואר 1985.

בשנת 1989 התמנה לשופט בבית המשפט העליון של טקסס, במקביל לעבודתו כמורה מן החוץ בבית הספר למשפטים של אוניברסיטת טקסס באוסטין. בבחירות 1994 נבחר דוגט לבית הנבחרים של ארצות הברית מטעם מחוז הקונגרס ה-10 של טקסס, לאחר שג'. ג'. פיקל שכיהן מזה 32 שנה פרש מהחיים הפוליטיים. הוא היה אחד הדמוקרטים הבודדים שזכו במושב פתוח בניצחון הרפובליקני הגדול בבחירות אמצע אלה. בהתמודדות לכהונה שנייה ב-1996, דוגט ניצח את המועמדת הרפובליקנית תרזה דוגט, שבמקרה חלקו את אותו שם משפחה. הייתה זו הפעם השנייה ברציפות בה ניצח מועמדת אפרו-אמריקאית מהמפלגה הרפובליקנית. במחזורי הבחירות שלאחר 1996 זכה דוגט בעקביות בסביבות 85% מהקולות, מול יריבים ליברטריאנים בלבד. מחוז הקונגרס העשירי, שבעבר יוצג בידי לינדון ג'ונסון, היה זה מכבר מעוז דמוקרטי ליברלי בטקסס שהלכה ונהייתה רפובליקנית ושמרנית.

דוגט, שתואר כ"מין בסכנת הכחדה", היה אחד משלושת הדמוקרטים היחידים במשלחת טקסס לקונגרס שהיו גברים לבנים בקונגרס ה-113 (האחרים היו ג'ין גרין ובטו או'רורק). מאז פרישתם של גרין ואו'רורק בבחירות 2018, דוגט הוא הדמוקרט הלבן היחיד המייצג את טקסס בקונגרס. הוא אחד הדמוקרטים הליברלים ביותר בדרום ארצות הברית, ואחד האנשים הליברליים ביותר שייצגו את טקסס בקונגרס. דייוויד הוקינגס מ-"Roll Call" תיאר את מדיניות המס והסביבה שלו כ"פרוגרסיביות שרירית". בבחירות שנערכו בשנת 2023 שינו גבולות של אזור בחירה שהוא זכו בו ובמקום נבחר גרג קסר. דוגט זכה לכהונה נוספת באזור אחר.

== קישורים חיצוניים ==

* 

* 

== הערות שוליים ==

קטגוריה:אמריקאים ממוצא שוודי
קטגוריה:בוגרי בית הספר למשפטים באוניברסיטת טקסס באוסטין
קטגוריה:שופטי בתי המשפט של מדינת טקסס
קטגוריה:חברי בית המחוקקים של טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1946
החופש הגדול (אלבום של מאור כהן)

החופש הגדול הוא אלבום האולפן השלישי של מאור כהן. האלבום יצא ב-12 במרץ 2013 תחת נענע דיסק.

== רקע ==
מאור כהן אמר על בחירת שם האלבום ועטיפתו:

== ביקורות ==
גיא בניוביץ' מכלכליסט כי הפתיחה של האלבום היא "מהוססת" ומורכבת מ"שירים פשוטים, רגועים ואפילו משעממים", אך הוא "מכיל כמה יהלומים של ממש".

יוסי חרסונסקי העניק לאלבום שלושה וחצי כוכבים מתוך חמישה, וכתב כי "'החופש הגדול' הוא אלבום לא קוהרנטי, אפילו ניסיוני, שאינו מפזר ערפל, התעוזה בבחירת חומרים עדיין אינה מביאה לשלם שאומר – יצירה אולטימטיבית. מצד שני יש כאן כמה שירים שמחייבים להגיע לחדש שלו"<ref></ref>.

== רשימת השמעה ==

== קישורים חיצוניים ==

== הערות שוליים ==

קטגוריה:אלבומי מאור כהן
קטגוריה:אלבומים בעברית
קטגוריה:אלבומים שהופקו על ידי ניצן זעירא
קטגוריה:אלבומי רוק ישראליים
קטגוריה:אלבומי חברת נענע דיסק
ג'ון דוראן

ג'ון חאדר דוראן פלאסיו (בספרדית: Jhon Jader Durán Palacio; נולד ב-13 בדצמבר 2003 במדיין שבקולומביה) הוא כדורגלן קולומביאני המשחק בעמדת החלוץ בקבוצה אסטון וילה מהפרמייר ליג באנגליה.

== קריירת מועדונים ==
דוראן החל את הקריירה המקצוענית שלו באנביגאדו מליגת העל הקולומביאנית. הוא ערך 45 הופעות ליגה במדי המועדון, בהן הבקיע תשעה שערים.

ב-1 בינואר 2022 חתם דוראן בשיקגו פייר מה-MLS. ב-27 בפברואר ערך את הופעת הבכורה שלו במועדון, בתיקו 0-0 נגד אינטר מיאמי במסגרת הליגה. ב-15 במאי הבקיע את שער הבכורה שלו במועדון, בהפסד 2-1 לסינסינטי במסגרת הליגה.

=== אסטון וילה ===
ב-16 בינואר ב-2023 חתם דוראן באסטון וילה. ב-4 לפברואר ערך את הופעת הבכורה שלו בפרמייר ליג כשעלה כמחליף נגד לסטר סיטי בהפסד 4-2. ב-20 לאוגוסט 2023 כבש את השער הראשון שלו במדי אסטון וילה כמחליף נגד אברטון בניצחון 4-0. המשיך עם הכושר הטוב שב-31 לאוגוסט כבש את השער הראשון שלו בתחרות אירופאית כשכבש נגד היברניאן בניצחון 3-0 בקונפרנס ליג.

== קריירה בינלאומית ==
ב-24 בספטמבר 2022 ערך דוראן את הופעת הבכורה שלו בנבחרת קולומביה, בניצחון 4-1 על נבחרת גואטמלה במשחק ידידות.

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:מדיין: כדורגלנים
קטגוריה:כדורגלני אנביגאדו
קטגוריה:כדורגלני שיקגו פייר
קטגוריה:כדורגלני אסטון וילה
קטגוריה:כדורגלני נבחרת קולומביה
קטגוריה:כדורגלני קופה אמריקה 2024
קטגוריה:ספורטאים זרים בארצות הברית
קטגוריה:ספורטאים זרים באנגליה
קטגוריה:קולומביאנים שנולדו ב-2003
Sucker for Pain

Sucker for Pain הוא שיר של הראפרים האמריקאים ליל ויין וויז קאליפה והלהקה האמריקאית אימאג'ין דראגונז, ביחד עם הראפר האמריקאי לוג'יק והזמר האמריקאי טיי דולה סיין בהשתתפות הלהקה האמריקאית X Ambassadors. השיר יצא לאור כסינגל מתוך פסקול הסרט "יחידת המתאבדים" ב-24 ביוני 2016 באמצעות חברת התקליטים אטלנטיק רקורדס.<ref name="Spotify"></ref> באותו היום, וידאו קליפ לשיר פורסם בערוץ היוטיוב של אטלנטיק רקורדס.

==קבלה ביקורתית==
אליאס לייט מרולינג סטון שיבח את תרומתו של ליל ויין לשיר, באומרו: "ויין זורח במהלך הוורס שלו, מספק חרוזים הרסניים תוך כדי דילוג זריז סביב הקצב".<ref></ref> קארלי מלנבאום מ-USA Today הרגישה כי השיר הוא "סקסי".<ref></ref>

==הצלחה מסחרית==
באמריקה הצפונית, השיר הגיע למקום ה-15 במצעד הבילבורד הוט 100 האמריקאי ולמקום השלישי במצעד שירי ה-R&B/היפ-הופ.

== פרסים ומועמדויות ==
{| class="wikitable sortable"
!פרס
!שנה
!קטגוריה
!תוצאה
|-
! rowspan="1" |פרסי המוזיקה של בילבורד
|2017
| rowspan="1" |שיר הרוק המוביל
|
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! בלגיה (BEA)
| זהב
| 10,000
|-
! דנמרק (IFPI Danmark)
| פלטינה
| 90,000
|-
! צרפת (SNEP)
| פלטינה
| 133,333
|-
! גרמניה (BVMI)
| פלטינה
| 400,000
|-
! איטליה (FIMI)
| פלטינה ×2
| 100,000
|-
! ניו זילנד (RMNZ)
| זהב
| 15,000
|-
! פולין (ZPAV)
| פלטינה
| 50,000
|-
! פורטוגל (AFP)
| פלטינה
| 10,000
|-
! שווייץ (IFPI Switzerland)
| זהב
| 15,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×3
| 3,000,000
|}

==קישורים חיצוניים==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי ליל ויין
קטגוריה:שירי ויז קאליפה
קטגוריה:שירי Imagine Dragons
קטגוריה:שירי לוג'יק
קטגוריה:שירי טיי דולה סיין
קטגוריה:שירים באנגלית
קטגוריה:שירי ראפ רוק
קטגוריה:שירים שנכתבו על ידי ויז קאליפה
קטגוריה:שירים מסרטי קולנוע
קטגוריה:שירי זהב בניו זילנד
קטגוריה:שירי פלטינה באוסטרליה
קטגוריה:שירי פלטינה בממלכה המאוחדת
קטגוריה:שירי פלטינה משולשת בארצות הברית
קטגוריה:סינגלים בהוצאת אטלנטיק רקורדס
אנדרו קופר (שחקן)

אנדרו קופר (באנגלית: Andrew Cooper; נולד ב-24 בפברואר 1981) הוא שחקן קולנוע, טלוויזיה ודוגמן אנגלי.

== קריירה ==
קופר הופיע בפרסומת של דיאט קולה בשנת 2013.<ref></ref> <ref></ref> הוא הופיע בפרסומות של כמה מותגים ידועים בהם דנהיל,<ref></ref> טופמן, ג'ורג'ו ארמני ופול סמית'. במקביל החל קופר לעסוק במשחק והשתתף בסדרת הטלוויזיה "The Royals".<ref></ref>

הוא הופיע בסרט טלוויזיה "לבבות מלכותיים" ששודר בערוץ הולמרק ב-2018, לצד סינדי באזבי וג'יימס ברולין.<ref></ref>

בשנת 2018 שיחק בתפקיד ראשי בסרט "כריסמס בארמון".

== חיים אישיים ==
הוא נשוי לג'יין קופר. יש להם שני ילדים, טיילור (ילידת 2009) וג'קסון (יליד 2011). לבני הזוג חנות לחיות מחמד בשם "The Mutz Nutz", חנות שנמצאת בלב הקהילה ומטרתה לעבוד עם ארגוני הצדקה המקומיים השונים באיתור מחדש של בעלי חיים לא רצויים.<ref></ref>

בשנת 2016, הוא השיק ספר בישול בשם "Juice Manifesto" הכולל יותר מ-100 מתכונים למיצים מזינים ושייקים.<ref></ref><ref></ref>

== פילמוגרפיה ==
{| class="wikitable sortable"
!שנה
!כותרת
!תפקיד
! class="unsortable" |הערות
|-
|2014
|Citizen Khan
|האיכר חאן
|
|-
|2015
|עדות אילמת
|ג'ושוע
|
|-
|2015–2017
|The Royals
|לורד טוויסדן "בק" בקוויט השני
|
|-
|2017
|The Way
|
|מיני סדרת טלוויזיה
|-
|2017–2018
|Damnation
|איש מהעיר
|
|-
|2018
|לבבות מלכותיים
|אלכס
| סרט טלוויזיה של ערוץ Hallmark<ref></ref>
|-
|2018
|כריסמס בארמון
|המלך אלכסנדר בות'
|סרט טלוויזיה של ערוץ הולמרק<ref></ref>
|-
|}

==קישורים חיצוניים==

==הערות שוליים==

קטגוריה:דוגמנים אנגלים
קטגוריה:אנשי עסקים אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1981
חוסה צ'ונגה

חוסה לואיס צ'ונגה וגה (בספרדית: José Luis Chunga Vega; נולד ב-11 ביולי 1991 בברנקייה שבקולומביה) הוא כדורגלן קולומביאני המשחק בעמדת השוער בקבוצת אליאנסה פטרולרה מליגת העל הקולומביאנית ובנבחרת קולומביה.

== קריירת מועדונים ==
צ'ונגה גדל במחלקת הנוער של ג'וניור ברנקייה. הוא שיחק בקבוצה הבוגרת של המועדון במשך שבע עונות, בהן שימש כשוער שני וערך 30 הופעות ליגה בלבד.

ב-1 בינואר 2021 חתם צ'ונגה בחגוארס קורדובה מליגת העל הקולומביאנית. הוא ערך 12 הופעות ליגה במדי המועדון.

ב-20 במאי 2021 חתם באליאנסה פטרולרה מליגת העל הקולומביאנית.

== קריירה בינלאומית ==
ב-16 בינואר 2022 ערך צ'ונגה את הופעת הבכורה שלו בנבחרת קולומביה, בניצחון 2-1 על נבחרת הונדורס במשחק ידידות.

== קישורים חיצוניים ==

קטגוריה:כדורגלנים קולומביאנים
קטגוריה:שוערי כדורגל קולומביאנים
קטגוריה:כדורגלני ג'וניור ברנקייה
קטגוריה:כדורגלני אליאנסה פטרולרה
קטגוריה:כדורגלני נבחרת קולומביה
קטגוריה:קולומביאנים שנולדו ב-1991
חואן מוסקרה

חואן דויד מוסקרה לופס (בספרדית: Juan David Mosquera López; נולד ב-5 בספטמבר 2002 בקאלי שבקולומביה) הוא כדורגלן קולומביאני המשחק בעמדת המגן הימני בקבוצת פורטלנד טימברס מה-MLS ובנבחרת קולומביה.

== קריירת מועדונים ==
מוסקרה גדל במחלקות הנוער של קלוב קרלוס סרמיינטו לורה ודפורטיבו אינדפנדיינטה מדיין. הוא החל את הקריירה המקצוענית שלו בקבוצה הבוגרת של דפורטיבו אינדפנדיינטה מדיין, במדיה ערך 48 הופעות ליגה והבקיע שלושה שערים.

ב-27 ביולי 2022 חתם מוסקרה על חוזה לארבע עונות וחצי בפורטלנד טימברס מה-MLS. ב-18 בספטמבר ערך את הופעת הבכורה שלו במועדון, בתיקו 1-1 נגד קולומבוס קרו במסגרת הליגה לעונת .

== קישורים חיצוניים ==

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני אינדפנדיינטה מדיין
קטגוריה:כדורגלני פורטלנד טימברס
קטגוריה:קולומביאנים שנולדו ב-2002
סנטיאגו מורנו

סנטיאגו מורנו (בספרדית: Santiago Moreno; נולד ב-21 באפריל 2000 בקאלי שבקולומביה) הוא כדורגלן קולומביאני המשחק בעמדת קשר הכנף בקבוצת פורטלנד טימברס מה-MLS ובנבחרת קולומביה.

== קריירת מועדונים ==
מוסקרה גדל במחלקת הנוער של אמריקה קאלי. הוא החל את הקריירה המקצוענית שלו במדי הקבוצה הבוגרת של המועדון במסגרת ליגת העל הקולומביאנית, במדיה ערך 41 הופעות ליגה והבקיע שבעה שערים.

ב-29 ביולי 2021 חתם מורנו בפורטלנד טימברס מה-MLS.

== קריירה בינלאומית ==
ב-19 בנובמבר 2022 ערך מורנו את הופעת הבכורה שלו בנבחרת קולומביה, בניצחון 2-0 על נבחרת פרגוואי במשחק ידידות.

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:קאלי: כדורגלנים
קטגוריה:כדורגלני אמריקה קאלי
קטגוריה:כדורגלני פורטלנד טימברס
קטגוריה:כדורגלני נבחרת קולומביה
קטגוריה:קולומביאנים שנולדו ב-2000